ghaziabad bank fraud: किसान के खाते से उड़े 90 लाख, बैंक मैनेजर अरेस्ट - 90 lakh fraud with farmer bank manager arrested | Navbharat Times
ELECTION_TOPBAND_1575987587001
90 lakh fraud with farmer bank manager arrested
नवभारत टाइम्स | Updated: 27 Sep 2019, 08:23:00 AM IST
डासना यूनियन बैंक में किसान के खाते से 90 लाख रुपये धोखाधड़ी कर दूसरे खाते में ट्रांसफर करने के मामले में मसूरी पुलिस ने गुरुवार को तत्कालीन मैनेजर प्रतिभा जैन को गिरफ्तार कर लिया। प्रतिभा वर्तमान में दिल्ली की तिलकनगर ब्रांच में तैनात हैं।
पुब्लिक से कितना पैसा लुटा जा रहा है टोल टॅक्स के नाम पर
मसूरी थाना प्रभारी ने बताया कि बैंक ने एक ईमेल मिलने पर किसान तैय्यब खां के खाते से जुड़ा डेबिट कार्ड सूरज मंडल नाम की फर्जी आईडी लेकर पहुंचे व्यक्ति को दे दिया गया था। इसके बाद उस डेबिट कार्ड के आधार पर तैय्यब के खाते से 90 लाख रुपये दिल्ली निवासी अंकुर नाम के व्यक्ति के अकाउंट में ट्रांसफर कर दिए गए। 4 जुलाई को दर्ज हुए केस के बाद पुलिस ने कुछ दिन पहले ही सुनील तिवारी और सूरज मंडल उर्फ शम्मी को गिरफ्तार किया था। इस दौरान प्रतिभा फरार थी।
थाना प्रभारी नरेश सिंह ने बताया कि हकीम नाम के व्यक्ति ने बैंककर्मियों के साथ मिलकर ही किसान तैय्यब से जुड़ी जानकारी जुटाई। इसके बाद उनके अकाउंट से जुड़े बंद मोबाइल नंबर को शुरू करवाया गया। फिर एक फर्जी ईमेल अकाउंट के जरिए बैंक को मेल भेजी गई, जिसमें सूरज मंडल नाम के व्यक्ति को एटीएम कार्ड सौंपने के लिए कहा गया। अब तक की जांच में सामने आया है कि डेबिट कार्ड सीधे घर जाता है। लेकिन इस केस में ऐसा नहीं हुआ। इसी के चलते मैनेजर को इस मामले में आरोपी बनाया गया और उनकी गिरफ्तारी की गई।
Web Title 90 lakh fraud with farmer bank manager arrested(News in Hindi from Navbharat Times , TIL Network)
और जानें:बैंक फ्रॉडबैंक घोटालाGhaziabad newsghaziabad bank fraudbank fraud manager arrestedGhaziabad NewsGhaziabad News in HindiGhaziabad Latest NewsGhaziabad Headlinesगाजियाबाद समाचार